Oficiālais Vēstnesis L 140 , 13/06/1996 Lpp. 0030 - 0031



Komisijas Direktīva 96/28/EK (1996. gada 10. maijs), ar ko tehnikas attīstībai pielāgo Padomes Direktīvu 76/116/EEK par dalībvalstu tiesību aktu tuvināšanu attiecībā uz mēslojumiem (dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu un jo īpaši tā 100.a pantu, ņemot vērā Padomes 1975. gada 18. decembra Direktīvu 76/116/EEK par dalībvalstu tiesību aktu tuvināšanu attiecībā uz mēslojumiem [1], kurā jaunākie grozījumi izdarīti ar Direktīvu 89/530/EEK [2], un jo īpaši tās 9. panta 1. punktu, tā kā Līguma 7.a pants paredz telpu bez iekšējām robežām, kurā ir nodrošināta brīva preču, pakalpojumu un kapitāla aprite un personu pārvietošanās; tā kā Direktīvā 76/116/EEK ir paredzēti noteikumi mēslošanas līdzekļu realizācijai iekšējā tirgū; tā kā Direktīvas 76/116/EEK I pielikumā jāiekļauj jauni mēslošanas līdzekļi, lai tiem varētu piemērot Kopienas marķējumu, kas paredzēts minētās direktīvas II pielikumā; tā kā paziņojumā 94/C 138/04 [3] ir noteikta procedūra, kas jāievēro visām personām (ražotājam vai viņa pārstāvim), kuras vēlas mēslošanas līdzeklim piemērot Kopienas marķējumu, kas paredzēts Direktīvas 76/116/EEK II pielikumā, iesniedzot tehnisko dokumentāciju tām dalībvalstu iestādēm, kuras darbosies kā Eiropas Komisijas Mēslošanas līdzekļu darba grupas ziņotājas par attiecīgo dokumentāciju; tā kā šajā direktīvā paredzētie pasākumi ir saskaņā ar atzinumu, ko sniegusi Mēslošanas līdzekļu tirdzniecības tehnisko šķēršļu novēršanas un tehniskās modernizēšanas direktīvu komiteja, IR PIEŅĒMUSI ŠO DIREKTĪVU. 1. pants Direktīvas 76/116/EEK I pielikumu groza šādi: 1. Šīs direktīvas I pielikumā iekļauto mēslošanas līdzekli iekļauj A daļas 1. punktā ar nosaukumu "Slāpekli saturošie mēslošanas līdzekļi". 2. Šīs direktīvas II pielikumā iekļautos mēslošanas līdzekļus pievieno D daļai ar nosaukumu "Sekundāru barības elementu mēslojums". 2. pants Direktīvas 76/116/EEK III pielikuma A.1 punktā iekļauj šādu produktu un pielaidi: "Urīnviela un amonija sulfāts | 0,5 %" | . 3. pants 1. Dalībvalstīs stājas spēkā normatīvie un administratīvie akti, kas vajadzīgi, lai līdz 1997. gada 31. maijam izpildītu šīs direktīvas prasības. Par to dalībvalstis tūlīt informē Komisiju. 2. Dalībvalstis dara Komisijai zināmus savus tiesību aktus, ko tās pieņem jomā, uz kuru attiecas šī direktīva. 4. pants Šī direktīva ir adresēta dalībvalstīm. Briselē, 1996. gada 10. maijā Komisijas vārdā — Komisijas loceklis Martin Bangemann [1] OV L 24, 30.1.1976., 21. lpp. [2] OV L 281, 30.9.1989., 116. lpp. [3] OV C 138, 20.5.1994., 4. lpp. -------------------------------------------------- I PIELIKUMS I PIELIKUMS A. VIENKĀRŠIE MĒSLOŠANAS LĪDZEKĻI 1. Slāpekli saturošie mēslošanas līdzekļi "Nr. | Veida apzīmējums | Dati par ražošanas metodi un pamatsastāvdaļām | Minimālais barības elementu saturs (svara procentuālais sastāvs) Dati par barības elementu izteiksmi Citas prasības | Citi dati par veida apzīmējumu | Deklarējamo barības elementu saturs Barības elementu veidi un šķīdība Citi kritēriji | 1 | 2 | 3 | 4 | 5 | 6 | … | … | … | … | … | … | 18 | Urīnviela un amonija sulfāts | No urīnvielas un amonija sulfāta ķīmiski iegūts produkts | 30 % N Slāpeklis, izteikts kā amonija un urīnvielas slāpeklis Minimālais amonija slāpekļa saturs: 4 % Minimālais sēra saturs, izteikts kā sēra trioksīds: 12 % Maksimālais biureta saturs: 0,9 % | | Kopējais slāpekļa saturs Amonija slāpeklis Urīnvielas slāpeklis Ūdenī šķīstošs sēra trioksīds" | -------------------------------------------------- II PIELIKUMS I PIELIKUMS D. SEKUNDĀRU BARĪBAS ELEMENTU MĒSLOJUMS "Nr. | Veida apzīmējums | Dati par ražošanas metodi un pamatsastāvdaļām | Minimālais barības elementu saturs (svara procentuālais sastāvs) Dati par barības elementu izteiksmi Citas prasības | Citi dati par veida apzīmējumu | Deklarējamo barības elementu saturs Barības elementu veidi un šķīdība Citi kritēriji | 1 | 2 | 3 | 4 | 5 | 6 | … | … | … | … | … | … | 5.2 | Magnija hidroksīds | Ķīmiski iegūts produkts, kura pamatsastāvdaļa ir magnija hidroksīds | 60 % MgO Daļiņu izmērs: cauri sietam ar acu izmēru 0,063 mm spēj izkļūt vismaz 99 % | | Kopējais magnija oksīda saturs | 5.3 | Magnija hidroksīda suspensija | Produkts, kas iegūts ar 5.2 veida suspensiju | 24 % MgO | | Kopējais magnija oksīda saturs" | --------------------------------------------------